Bunga Hati

Bunga Hati ialah sebuah siri drama televisyen melayu tahun 2022 arahan bersama Jamal Khan & Che Mie. Dibintangi oleh Intan Najuwa, Redza Rosli dan Erwin Dawson.  Siri drama ini memulakan tayangan perdana di Slot MegaDrama, Astro Ria bermula 10 Januari 2022 menggantikan Jangan Ganggu Jodohku.

Sinopsis 
Dilaila merupakan seorang gadis yang ceria, gigih dan optimistik walau pun masa kanak-kanaknya tidak seindah orang lain. Dilaila dilahirkan tanpa pengetahuan bapanya, Sulaiman yang sudah menceraikan ibunya, Salinah ketika dia di dalam kandungan. 

Dilaila diserahkan oleh Nek Tijah kepada Salimah untuk dijaga dan menjadi galang-ganti kepada Luqman, anak kandung Salimah yang cacat. Salimah terlalu bencikan Luqman hingga sanggup menderanya kerana dendam kepada bekas suaminya Talib. 

Dilaila tidak gentar untuk mempertahankan Luqman setelah Nek Tijah meninggal dunia dan menjaga Luqman penuh kasih sayang. Percintaan Dilaila dengan Amer yang baru berputik, telah mendapat tentangan keras daripada Noraini yang membenci Salimah. 

Bagaimanapun Razak sukakan Dilaila dan mahu Dilaila menjadi menantunya. Kawan baik Dilaila iaitu Jessila dalam diam menyukai Amer dan sanggup buat apa saja untuk memiliki Amer. Noraini berkomplot dengan ibu Jessila untuk menghalang hubungan Dilaila dengan Amer. 

Dengan bantuan Razak, Dilaila hantar Luqman ke Pusat Jagaan OKU dan di situ dia bertemu Doktor Joshua yang telah jatuh cinta padanya. Malang bagi Dilaila apabila Luqman akhirnya meninggal dunia kerana sakit tetapi sebenarnya dibunuh secara tak sengaja oleh Gaban.

Noraini cuba membunuh Salimah dan Dilaila dengan mengupah orang membakar rumah mereka tetapi gagal. Salimah dan Dilaila keluar dari kampung demi keselamatan mereka. Noraini ambil peluang paksa Amer kahwin dengan Jessila. Selepas tiga tahun, Salimah dan Dilaila kembali ke kampung dan membina hidup baru. Mereka dapat membina rumah baru  dengan bantuan Razak. Sulaiman secara rahsia telah menampung segala kos pembinaan. 

Dilaila bertemu kembali dengan bapa kandungnya, Sulaiman yang merupakan usahawan jutawan. Amer cuba meraih kembali cinta Dilaila. Ternyata sikap Amer penuh tipu daya dan berpura-pura hilang akal dan telah didedahkan oleh Farizan, kawan baik Amer yang ada muslihat mahukan Dilaila. Noraini dan Razak merayu agar Dilaila menerima Amer kembali demi memulihkannya. 

Antara kasih dan kasihan, Dilaila terpaksa membuat pilihan sama ada Joshua atau Amer sebagai teman hidupnya.

Pelakon 
 Intan Najuwa sebagai Dilaila
 Redza Rosli sebagai Amer 
 Erwin Dawson sebagai Joshua
 Fauziah Ahmad Daud sebagai Salimah
 Nafiez Zaidi sebagai Luqman
 Lydiawati sebagai Noraini
 Zulkifli Ismail sebagai Razak
 Fazziq Muqris sebagai Farizan
 Fify Azmi sebagai Jessila
 Halmey Hamdah sebagai Dato Sulaiman
 Azlynan sebagai Datin Zurina
 Haifaa nadhirah sebagai Rita
 Hanan Hassan sebagai Mak Som
 Illey Mohtada sebagai Fidah
 Sherry Al-Jeffri sebagai Maria
 Sara Jasmine sebagai Elina
 Bazly Hanif sebagai Gaban
 Pessha sebagai Idrus
 Tengku Hamidah sebagai Nek Tijah

Penerbitan
Ini merupakan kerjasama kali kedua Redza Rosli dan Intan Najuwa selepas drama Tak Sempurna Mencintaimu.

Rujukan 

Drama Melayu 2022
Drama adaptasi novel di Malaysia